wickkiey/tamil-wikipedia-chunked huggingface dataset:
# பார்வதிபாய் அத்வாலே

**பார்வதிபாய் அத்வாலே** (1870 - 1955) இந்தியாவின் சிறந்த சமூக சீர்திருத்தவாதிகளில் ஒருவரான டாக்டர் தோண்டோ கேசவ் கார்வேயின் நெருங்கிய நண்பராவார். பெண்களின், குறிப்பாக இந்து விதவைகளின் சமூக மேம்பாட்டில் **அத்வாலே** பெரும் பங்களிப்பைச் செய்துள்ளார்.  
பார்வதிபாய் அத்வாலே, 1870 ஆம் ஆண்டு இந்தியாவின் மேற்கு கடற்கரையில் உள்ள கோகன் பகுதியில் உள்ள தேவ்ருக் என்ற சிறிய நகரத்தில் பிறந்தார். இவரது இயற்பெயர் கிருஷ்ணா ஜோஷி என்பதாகும். அவர் தனது பதினொரு வயதில் மகாதேவ் நாராயண் அத்வாலே என்பவரை திருமணம் செய்து, மூன்று குழந்தைகளைப் பெற்றெடுத்தார், ஆனால் ஒரே ஒரு மகன் (திரு. நாராயண் மகாதேவ் அத்தவலே) மட்டுமே உயிர் பிழைத்தார்.  
தனது வாழ்வின் பிற்பகுதியில், பார்வதிபாய் சமூக ஆர்வலரான, கார்வே நடத்திவந்த விதவைகள் கல்வி மற்றும் மேம்பாட்டிற்காக நிதி மற்றும் நன்கொடைகளை சேகரிக்க அமெரிக்கா சென்றுள்ளார்.சிறுவயதிலேயே கணவரை இழந்து கைப்பெண்ணான காரணத்தால், அந்தக் காலத்தில் இருந்த பாரம்பரியத்தின்படி, ஒரு மகாராஷ்டிர பிராமண விதவை, நகைகள் எதுவும் அணியாமல், வண்ண புடவைகள் உடுத்தாமல் இருந்ததோடு மட்டுமல்லாமல், தலைமுடியை மழித்து மொட்டையடிக்க வேண்டியிருந்தது, குடும்பத்தை விட்டு விலகி, விதவைகள் இல்லத்தில் இவர் பணிபுரிந்த பிறகு, இந்த நடைமுறைக்கெல்லாம் மாற்றம் வர வேண்டும் என்றால், அதை அவர்களிடமிருந்தே தொடங்க வேண்டும் என்பதை உணர்ந்த பார்வதிபாய், அதற்கெல்லாம் முன்மாதிரியாக, தான் பூண்டிருந்த விதவைக்கான அடையாளங்களையும் அறிகுறிகளையும் நிராகரிக்க முடிவு செய்தார். 1912 ஆம் ஆண்டில், அவர் தனது தலையை மொட்டையடிப்பதை நிறுத்திவிட்டு, விதவையின் ஆடையை கைவிட்டார். அதற்காக பலதரப்பட்ட மக்களிடம் இருந்து எதிர்ப்பும் விமர்சனங்களும் வந்தாலும், அந்த அவமானங்களுக்கு அடிபணியவில்லை என்று குறிப்புகளில் கூறியுள்ளார்.  
***என் கதை: ஒரு இந்து விதவையின் சுயசரிதை*** என்ற தலைப்பில் பார்வதிபாய் அத்வாலே தனது சுயசரிதையை விரிவாக எழுதியுள்ளார், அக்காலத்திய அடக்குமுறைகள்,சடங்குகள் மற்றும் அடிமைத்தனங்கள் குறித்து விரிவாக எழுதப்பட்டுள்ள அந்த நூலை பின்னர் *ஜஸ்டின் இ. அபோட்* ஆங்கிலத்தில் 1930 இல் மொழிபெயர்த்து வெளியிட்டுள்ளார். அந்த நூல் இன்றளவும் பல்வேறு தரப்பினரிடையே சமூக தாக்கத்தை ஏற்படுத்தி வருகிறது.
# மினிமாதா அகம் தாசு குரு

**மினிமாதா அகம் தாசு குரு** (*Minimata Agam Dass Guru*)(15 மார்ச் 191631 மே 1973) என்பவர் இந்தியத் தேசிய காங்கிரசு கட்சியினைச் சேர்ந்த இந்திய அரசியல்வாதி மற்றும் முதல், இரண்டாவது, மூன்றாவது, நான்காவது மற்றும் ஐந்தாவது மக்களவையில் (இந்திய நாடாளுமன்றத்தின் கீழ் சபை) நாடாளுமன்ற உறுப்பினராக இருந்தவர் ஆவார்.
# மினிமாதா அகம் தாசு குரு

## இளமை

மினிமாதா 1916-ல் அசாமில் உள்ள நவகான் மாவட்டத்தில் பிறந்தார். நவாகன் மற்றும் ராய்ப்பூர் பெண்கள் பள்ளியில் கல்வி பயின்றார்.
# மினிமாதா அகம் தாசு குரு

## அரசியல் வாழ்க்கை

1955ஆம் ஆண்டு நாடாளுமன்ற உறுப்பினராக இருந்த இவரது கணவர் குரு அகம்தாசின் மரணத்திற்குப் பிறகு நடந்த இடைத்தேர்தலில் முதல் முறையாக மக்களவைக்கு மினிமாதா தேர்ந்தெடுக்கப்பட்டார். 1967ஆம் ஆண்டில், இவர் இந்தியத் தேசிய காங்கிரசு கட்சிக்காக மத்தியப் பிரதேச மாநிலத்திலிருந்த ஜான்ஜ்கிர் என்ற பட்டியல் சாதி ஒதுக்கீட்டுத் தொகுதியில் போட்டியிட்டு 62%க்கும் அதிகமான வாக்குகளைப் பெற்று வெற்றி பெற்றார். மினிமாதா 1971-ல் ஜாஞ்ச்கீர் தொகுதியில் மீண்டும் இந்தியத் தேசிய காங்கிரசு கட்சிக்காகப் போட்டியிட்டு மீண்டும் தேர்தலில் வெற்றி பெற்றார். இவர் 1973-ல் தனது பாராளுமன்ற பதவிக்காலம் முடிவதற்குள் இறந்தார்.  
பாராளுமன்றப் பணியைத் தவிர, மாநில காங்கிரசு குழுவின் பொதுச் செயலாளராகவும் பணியாற்றினார். குரு காசிதாசு சேவா சங்கத்தின் தலைவர்; அரிசன் கல்விச் சங்கத்தின் தலைவர்; துணைத் தலைவர், மாநில தாழ்த்தப்பட்ட வகுப்பு கழகச் செயலாளர், மகளிர் குழு, ராய்ப்பூர், கணவனின் மரணத்திற்குப் பிறகு, இவர் சமூகத்தின் தலைமைப் பொறுப்பை ஏற்றார்.
# இராஜசிறீ

**இராஜசிறீ** (*Rajashree*) என்பவர் இந்திய நாவலாசிரியர் மற்றும் திரைப்படத் தயாரிப்பாளர் ஆவார். இவர் இந்தியத் திரைப்படம் மற்றும் தொலைக்காட்சி நிறுவனத்தில் திரைப்பட இயக்கம் படித்துவிட்டு மும்பை திரைப்படத்துறையில் பணியாற்றி வருகிறார். 43வது தேசிய திரைப்பட விருதுகளில் சிறந்த குறும்படப் பிரிவில் தேசிய விருதை வென்ற *தி ரெபெல் என்ற* திரைப்படத்தை இவர் எழுதி இயக்கியுள்ளார். நடுவர் குழு இந்த விருதை "ஒரு இளம் பருவத்தினரின் முதிர்ச்சிக்கான பயணத்தையும், அவர் தனது தாயுடன் இணக்கமாக இருப்பதையும் காட்டியதற்காக" என வழங்கியது. இப்படம் பல திரைப்பட விழாக்களில் திரையிடப்பட்டது. இவர் வகுப்புவாத வன்முறை பற்றி *தி கனெக்ஷன்* என்ற திரைப்படத்தை எடுத்துள்ளார்.  
இராஜசிறீ விமர்சன ரீதியாகப் பாராட்டப்பட்ட அறிமுகமான *டிரஸ்ட் மீ*, அதிகம் விற்பனையான இந்திய சிக் லைட் நாவல் ஆகும். இது பாலிவுட், மும்பை திரைப்படத் துறையில் அமைக்கப்பட்டுள்ளது. மேலும் இது ஒரு *'மசாலா*<nowiki/>' பாலிவுட் படத்தின் கதை அமைப்பைப் பயன்படுத்துகிறது.  
இராஜசிறீ தற்போது இந்தியாவின் மும்பையில் வசித்து வருகிறார்.
# இராஜசிறீ

## மேலும் பார்க்கவும்

- இந்திய எழுத்தாளர்களின் பட்டியல்
# அபர்ணா வைதிக்

**அபர்ணா வைதிக்** (*Aparna Vaidik*)(பிறப்பு 22 செப்டம்பர்) என்பவர் இந்திய வரலாற்றாசிரியர், எழுத்தாளர் மற்றும் கல்வியாளர். இவரது சமீபத்திய புத்தகம் *மை சன் இன்கெரிடன்சு: ஏ சீக்கரட் கிஸ்டரி வர்லாறு ஆப் பிளட் ஜஸ்டிசு அண்ட் லைங்கிங்சு இன் இந்தியா (My Son's Inheritance: A Secret History of Blood Justice and Lynchings in India)* சனவரி 2020-ல் வெளியிடப்பட்டது. இது இந்தியாவில் நிலவும் உள்ளார்ந்த அமைதியான கலாச்சாரத்திற்குசவால் விடுகிறது.
# அபர்ணா வைதிக்

## ஆரம்ப கால வாழ்க்கை

அபர்ணா மத்திய பிரதேச மாநிலம் இந்தூரில் பிறந்தவர்.
# அபர்ணா வைதிக்

## எழுதுதல்

அபர்ணா வைதிக்கின் முதல் புத்தகம், *இம்பீரியல் அந்தமான்: காலனித்துவ சந்திப்பு மற்றும் தீவு வரலாறு*, பால்கிரேவ் மேக்மில்லனின் கேம்பிரிட்ஜ் இம்பீரியல் மற்றும் பிந்தைய காலனித்துவ ஆய்வுகள் தொடரின் ஒரு பகுதியாக இவர் வாசிங்டனில் உள்ள ஜார்ஜ்டவுன் பல்கலைக்கழகத்தில் வரலாற்றாசிரியராக இருந்தபோது வெளியிடப்பட்டது. இது அந்தமான் தீவுகளின் தண்டனை வரலாற்றை ஆராய்கிறது. இவரது இரண்டாவது புத்தகம், *மை சன் இன்கெரிடன்சு: ஏ சீக்கரட் கிஸ்டரி வர்லாறு ஆப் பிளட் ஜஸ்டிசு அண்ட் லைங்கிங்சு இன் இந்தியா*, பன்னாடுக் கவனத்தை ஈர்த்தது. இவரது அடுத்த புத்தகம், *வெயிட்டிங் பார் சுவராஜ்: இன்னர் லைவ்சு ஒஃப் இந்தியன் ரெவுலுசனரிசு (Waiting for Swaraj: Inner Lives of Indian Revolutionaries*) கேம்பிரிட்ஜ் பல்கலைக்கழக பதிப்பகம் மூலம் வெளியிடப்பட்டு 2021-ல் வெளிவந்தது. பிரித்தானிய இந்தியாவில் நடந்த இந்தியப் புரட்சியாளர்களின் புகழ்பெற்ற விசாரணை பற்றிய மற்றொரு புத்தகம், *ரெவுலசனரியிசு ஆன் டிரையல்:செடிசன், பீட்ரையல் அண்ட் மர்ட்ய்டாம் 2022 (Revolutionaries on Trial: Sedition, Betrayal and Martyrdom,* 2022) அலெப் என்பவரால் வெளியிடப்பட்டது.
# அபர்ணா வைதிக்

## தனிப்பட்ட வாழ்க்கை

அபர்ணா துடுப்பாட்ட பயிற்சியாளரை மணந்தார். இந்த இணையருக்கு இரு மகன்கள் உள்ளனர். இவர்கள் அனைவரும் தில்லியில் வசிக்கிறார்கள்.
# சரீபா விஜலிவாலா

**சரிபா விஜலிவாலா** (*Sharifa Vijaliwala*)(பிறப்பு 4 ஆகத்து 1962) என்பவர் இந்தியாவின் குசராத்தி மொழி எழுத்தாளர், விமர்சகர், மொழிபெயர்ப்பாளர் மற்றும் ஆசிரியர் ஆவார். இவர் குசராத்தி மொழியில் விமர்சனக் கட்டுரைகளின் தொகுப்பான *விபஜன்னி வியாதாவுக்கான* 2018 சாகித்திய அகாதமி விருதைப் பெற்றவர். மேலும் இவரது இலக்கியப் பணிக்காகப் பல குசராத்து சாகித்திய அகாதமி விருதுகளை வென்றுள்ளார்.
# சரீபா விஜலிவாலா

## வாழ்க்கை

சரிபா விஜலிவாலா தனது பெற்றோரான காசம்பாய் மற்றும் அஜராபென் ஆகியோருக்கு மகளாக 1962ஆம் ஆண்டு ஆகத்து 4ஆம் தேதி பிறந்தார். இவர் இந்தியாவின் குஜராத்தின் பாவ்நகர் மாவட்டத்தில் உள்ள ஷிஹோர் என்ற இடத்தில் உள்ள அமர்கத் கிராமத்தினைச் சேர்ந்தவர். சரிபா இங்கு தனது ஆரம்பக் கல்வியை முடித்தார். 1978 மற்றும் 1981-ல் முறையே இடைநிலை மற்றும் உயர்நிலைப் வாரியத் தேர்வுகளில் தேர்ச்சி பெற்றார். 1985-ல், பரோடா மகாராஜா சாயாஜிராவ் பல்கலைக்கழகத்தில் தொழில்நுட்பம் மற்றும் பொறியியல் பிரிவில் இளநிலை மருந்தியல் பட்டம் பெற்றார். 2013 முதல், விஜிலிவாலா சூரத்தில் உள்ள வீர் நர்மத் தெற்கு குஜராத் பல்கலைக்கழகத்தில் குசராத்தி துறையில் பேராசிரியராகவும் தலைவராகவும் இருந்து வருகிறார்.
# சரீபா விஜலிவாலா

## பணி

விஜிலிவாலா ஒரு மொழிபெயர்ப்பாளர், விமர்சகர் மற்றும் ஆசிரியர் ஆவார். 1988-ல் ஜோசப் மக்வானால் தொகுக்கப்பட்ட *பித்ருதர்பனில்* வெளியான "மாரா பாபு" என்ற தனது முதல் கட்டுரையை இவர் எழுதினார்.  
விஜிலிவாலா பல இலக்கியப் படைப்புகளை மொழிபெயர்த்துள்ளார். 1994-ல் மேற்கத்திய இலக்கியத்தின் சிறந்த சிறுகதைகளை மொழிபெயர்த்து இலக்கிய மொழிபெயர்ப்பைத் தொடங்கினார். *அனன்யா* (15 வெளிநாட்டுக் கதைகள்), *அனுசங்* (10 வெளிநாட்டுக் கதைகள்), *டிரான் கதா* (ஸ்டீபன் ஸ்வீக்கின் கதைகள்), *வச்சன்* (கன்னட வசனங்கள், இணை மொழிபெயர்ப்பாளர்), *காந்தி நி கேடி* (சர்ள பெனின் சுயசரிதையின் சுருக்கமான மொழிபெயர்ப்பு) ஆகியவை இவரது மொழிபெயர்ப்புகள். இந்தியப் பிரிவினையை அடிப்படையாகக் கொண்ட இலக்கிய மொழிபெயர்ப்பாளராக இவர் குறிப்பிடத்தக்க பங்களிப்பைச் செய்துள்ளார். *மன்டோ நி வர்தாவோ* (சாதத் ஹசன் மண்ட்டோவின் 22 உருது கதைகள்), *விபஜன் நி வர்தாவோ* (பிரிவினையை அடிப்படையாகக் கொண்ட இந்தியக் கதைகள்), *இன்டிசார் ஹுசைன் நி வர்தாவோ* (இந்திசர் உசைனின் 18 உருது கதைகள்) 1988-ல், இவர் பிரஞ்சிவன் அறக்கட்டளை பரிசை (மாநில அளவில்) பெற்றார். பல்கலைக்கழகத்தில் முதல் தரவரிசையைப் பெற்று, கந்தாவளைத் தங்கப் பதக்கத்துடன் முதுகலைப் பட்டப்படிப்பை முடித்தார். இவரது மொழிபெயர்ப்பிற்காக *Jene Lahor Nathi Joyu E Janmyo J Nathi* மற்றும் 2018ஆம் ஆண்டின் சாகித்திய அகாதமி விருது *விபஜன்னி வியாதாவிற்கு* வழங்கப்பட்டது. இந்தியப் பிரிவினையை அடிப்படையாகக் கொண்ட குசராத்தியின் விமர்சனக் கட்டுரைகளின் தொகுப்பு இதுவாகும். நவ்நீத் சமர்பன், பாரதிய வித்யா பவன் ஆகியோரால் சோஹம் விருது (2016) மற்றும் மஹுவாவின் சத்பவனா அறக்கட்டளையின் சத்பவனா புரஸ்கார் (2017) ஆகியவற்றையும் விஜிலிவாலா பெற்றுள்ளார்.
# ருச்சி சர்மா (பாடகர்)

**ருச்சி சர்மா** (பிறப்பு 21 மே 1992) ஹரியானாவிலுள்ள பிவானியைச் சேர்ந்த ஒரு இந்தியப் பாடகி ஆவார். 2008 ஆம் ஆண்டு ஷான் வடிவமைத்து, சாய் பாபா டெலிஃபிலிம்ஸ் தயாரித்த, ஸ்டார் பிளஸ் தொலைக்காட்சியில் ஒளிபரப்பப்பட்ட பாடகர்களைக் கண்டரியும் திறமை நிகழ்ச்சியில் ஸ்டார் இந்தியாவின் குரல் - 2ம் பாகம் இல் அரியானா மாநிலத்தை பிரதிநிதித்துவப்படுத்தியது குறிப்பிடத்தக்கது.
# ருச்சி சர்மா (பாடகர்)

## வரலாறு

அனில் சர்மா மற்றும் கீதா ஷர்மா ஆகியோருக்கு மகளாக ஹரியானா மாநிலம் பிவானியில் பிறந்தவர் ருச்சி . உத்தரபிரதேச மாநிலம் காஜியாபாத்தைச் சேர்ந்த இவரது பெற்றோர் பாரம்பரிய இசை மற்றும் பாடலில் மிகுந்த ஆர்வம் கொண்டவர்கள். எனவே தங்கள் மகளையும் சிறுவயதிலிருந்தே இசை மற்றும் பாடல் கற்றுக்கொள்ள ஊக்கப்படுத்தினர்.
# ருச்சி சர்மா (பாடகர்)

## இசை வாழ்க்கை

2007 ஆம் ஆண்டில், அமுல் இந்தியாவின் குரல் நட்சத்திரம்-சின்ன பாடகர்கள் முதல் பாகத்தில் முதலிருபது பேரில் ஒருவராக தேர்ந்தெடுக்கப்பட்டார். முதலிடத்திற்கு வரமுடியவில்லை என்றாலும், இந்நிகழ்ச்சி இவரது பாடல் திறமையை மென்மேலும் முன்னேற்றும் அளவிற்கு இசைவாழ்க்கையில் திருப்புமுனையாக அமைந்துள்ளது.  
மரியாதைக்குரிய படே உஸ்தாத் குலாம் முஸ்தபா கான் என்பவரிடம் இசையின் நுணுக்கங்களையும், பாடங்களையும் கற்றுள்ளார்.  
யுவ ரத்னா விருது பெற்றவரும், 2007 ம் ஆண்டில் பத்ம பூஷண் விருதுபெற்ற பண்டிதரான ராஜன் மிஸ்ராவின் மகனுமான ரித்தேஷ் மிஸ்ராவிடம் இவர் பாடல்களைப் பற்றியும் ராகங்களைப் பற்றியும் கற்றுள்ளார். இசை மற்றும் பாடல் இரண்டிலும் முறையாக கற்ற பின்னர், இவர்ர் பனாரஸ் குரல் கரானாவின் அதிபதிகளைப் போல கருதப்படும் பண்டிட்கள் ராஜன்-சாஜன் மிஸ்ராவுடன் இணைந்து பாடியுள்ளார்.மேலும் மும்பையில் ஹேமந்த் குமாரின் மருமகன் கௌதம் முகர்ஜியிடம் ஹிந்துஸ்தானி குரலிசைப் பாடம் படித்துள்ளதோடு மட்டுமல்லாமல், இந்திய பாரம்பரிய இசையிலும் சங்கீத் விசாரத்தை முடித்துள்ளார்.  
ருச்சி தனது முதல் படமான “ஹம் தோ அஞ்சானே” திரைப்படத்தில் “ரேஷம் சி” என்ற பாடலைப் பாடியுள்ளார்.
# திலோத்தமா மஜும்தார்

**திலோத்தோமா மஜும்தார்** இந்தியாவின் மேற்கு வங்காளத்தைச் சேர்ந்த பெங்காலி மொழி நாவலாசிரியரும் சிறுகதை எழுத்தாளரும் கவிஞரும், பாடலாசிரியரும் கட்டுரையாள<nowiki/>ருமாவார். பெரும்பாலும் அவரது படைப்புகள் பெங்காலி மொழியிலேயே எழுத்துப்பட்டுள்ளன.  
தேயிலை தோட்டங்ள் நிறைந்த மலைப்பிரேதேச வடக்கு வங்காளத்தில் பிறந்த இவர், அவரது குழந்தைப் பருவம் முழுவதையும் அங்கேயே கழித்துள்ளார். 1985 ஆம் ஆண்டு கல்லூரிப் படிப்பை கல்கத்தா பல்கலைக்கழகத்தில் இணைப்பு கல்லூரியாக உள்ள ஸ்காட்டிஷ் சர்ச் கல்லூரியில் கல்வி பயின்றுள்ளார்.. 1993 முதல் எழுதத் தொடங்கிய இவரின் முதல் கதையானது கலாச்சினியில் உள்ள 'உன்மேஷ்' (উন্মেষ) என்ற இதழில் வெளிவந்தது.
# திலோத்தமா மஜும்தார்

## முக்கிய நாவல்கள்

- ஒ
- ஷாமுக்ககோல்
- மானுஷ் ஷாபகேர் கதை
- ஈஷ்பரேர் பாசா
- பசுதாரா
- அசோ செப்டெம்பர்
- அர்ஜுன் ஓ சார் கன்யா
- ராஜ்பாட்
- சாந்தேர் காயே சாந்தம்
- ஏகதாரா
- ஸாதாரண் முக
- தனேஷ் பாகிர் டோண்ட்
- நிர்ஜன் சரஸ்பதி
- அஜோ கன்யா
- ஜோனாகிரா
- ப்ரேதயோனி
- சாண்டு
- ஸ்பர்கேர் ஷேஷப்ராந்தே
- ரெஃப்
- ஜல் ஓ சுமுர் உபாக்கியன்
- அமிர்தானி
- ஜுமரா
- ப்யாம் ராஜாகுமார்
# இந்தியப் பெண் எழுத்தாளர்களின் பட்டியல்
- கிருஷ்ணா சோப்தி (1925-2019), இந்தி நாவலாசிரியர், கட்டுரையாளர்
- அதிமா சிறீவத்சவா (பிறப்பு 1961), சிறுகதை எழுத்தாளர், நாவலாசிரியர், திரைக்கதை எழுத்தாளர், திரைப்பட இயக்குநர்
- அருந்ததி சுப்ரமணியம், c.2003 முதல்: கவிஞர், பத்திரிகையாளர், வாழ்க்கை வரலாற்றாசிரியர்
- வித்யா சுப்ரமணியம் (பிறப்பு 1957), சிறந்த நாவலாசிரியர், சிறுகதை எழுத்தாளர்
- சுகதகுமாரி (1934-2020), மலையாள கவிஞர், ஆர்வலர்
- கமலா தாஸ் (1934-2009), ஆங்கில மொழி கவிஞர், மலையாள சிறுகதை எழுத்தாளர், கட்டுரையாளர், சுயசரிதை எழுத்தாளர்
- சுனிதா ஜெயின் (1940–2017), ஆங்கிலம் மற்றும் இந்தி புனைகதை கலைஞர்
- ஸ்வேதா தனேஜா (பிறப்பு 1980), நாவலாசிரியர், நகைச்சுவை எழுத்தாளர், பத்திரிகையாளர்
- சூனி தாராபோரேவாலா (பிறப்பு 1957), திரைக்கதை எழுத்தாளர், புகைப்படக் கலைஞர்
- ரூமிலா தாப்பர் (பிறப்பு 1930), வரலாற்றாசிரியர், புனைகதை அல்லாத எழுத்தாளர்
- சூசி தாரு (பிறப்பு 1943), புனைகதை அல்லாத எழுத்தாளர், கல்வியாளர், பெண்கள் உரிமை ஆர்வலர்
- மஞ்சித் திவானா (பிறப்பு 1947), பஞ்சாபி கவிஞர், கல்வியாளர்
- மது ட்ரெஹான், 1970களின் மத்தியில் இருந்து, பத்திரிகையாளர், பத்திரிகை ஆசிரியர்
- இரா திரிவேதி, 2006 முதல், புனைகதை அல்லாத எழுத்தாளர், நாவலாசிரியர், கட்டுரையாளர்
- அசுவினி ஐயர் திவாரி (பிறப்பு 1979), எழுத்தாளர், திரைப்படத் தயாரிப்பாளர்
- கிருஷ்ண உதயசங்கர், சிங்கப்பூரைச் சேர்ந்த இந்திய எழுத்தாளர்
- ஒ. வே. உஷா (பிறப்பு 1948), மலையாள கவிஞர், நாவலாசிரியர், சிறுகதை எழுத்தாளர்
- ஊர்வசி வைத் (பிறப்பு 1958), இந்திய-அமெரிக்க தன்பாலின ஆர்வலர், புனைகதை அல்லாத எழுத்தாளர்
- வைதேகி (பிறப்பு 1945), கன்னட சிறுகதை எழுத்தாளர், கட்டுரையாளர், நாவலாசிரியர், கவிஞர், குழந்தைகள் எழுத்தாளர்
- அபர்ணா வைதிக் (பிறப்பு 1975), வரலாற்றாசிரியர்
- பி. வல்சலா (பிறப்பு 1938), நாவலாசிரியர், சிறுகதை எழுத்தாளர், சமூக ஆர்வலர்
- மகாதேவி வர்மா (1907-1987), இந்தி கவிஞர், பெண்கள் உரிமை ஆர்வலர்
- கபில வாத்ஸ்யாயன் (1928-2020), கலை வரலாற்றாசிரியர், புனைகதை அல்லாத எழுத்தாளர்
- ரீத்திகா வஜிராணி (1962-2003), இந்திய-அமெரிக்க கவிஞர், கல்வியாளர்
- காஜல் ஓசா வைத்யா (பிறப்பு 1966), திரைக்கதை எழுத்தாளர், நாவலாசிரியர், பத்திரிகையாளர்
- விசயலட்சுமி (பிறப்பு 1960), சிறந்த மலையாள கவிஞர்
- சரீபா விஜலிவாலா, (பிறப்பு 1962), இந்திய எழுத்தாளர் மற்றும் மொழிபெயர்ப்பாளர்
- பிங்கி விராணி (பிறப்பு 1959), பத்திரிகையாளர், அதிகம் விற்பனையாகும் நாவலாசிரியர், புனைகதை அல்லாத எழுத்தாளர்
- சூசன் விசுவநாதன் (பிறப்பு 1957), சமூகவியலாளர், புனைகதை அல்லாத எழுத்தாளர், நாவலாசிரியர், கட்டுரையாளர்
- விருந்தா சிங், பெண்கள் தொடர்பான கருப்பொருளில் எழுதும் நாவலாசிரியர்
- மல்லிகா யூனிசு, 1980களில் இருந்து, நாவலாசிரியர்
- ஷாமா ஜைதி (பிறப்பு 1938), கலை விமர்சகர், திரைக்கதை எழுத்தாளர், திரைப்படத் தயாரிப்பாளர்
- ஜாகிதா ஜைதி (1930-2011), கவிஞர், நாடக ஆசிரியர், விமர்சகர், கல்வியாளர்
# மலேசிய உள்துறை அமைச்சு

**மலேசிய உள்துறை அமைச்சு** (மலாய்: *Kementerian Dalam Negeri Malaysia* (**KDN**); ஆங்கிலம்: *Ministry of Home Affairs*) (**MOHA**) என்பது மலேசியாவின் பொது நலன்களுக்கும்; மலேசிய மக்களின் வாழ்வியல் பாதுகாப்பிற்கும் பொறுப்பு வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா (*Putrajaya*) கூட்டரசு அரசாங்க நிர்வாக மையத்தில் (*Federal Government Administrative Centre*) உள்ளது.  
சட்ட அமலாக்கம் (*Law Enforcement*), பொது பாதுகாப்பு (*Public Security*), பொது ஒழுங்கு முறை (*Public Order*), மக்கள் தொகை பதிவு ஆவணங்கள் (*Population Registry*) ஆகிய முக்கியமான பொறுப்புகளுக்கு இந்த அமைச்சு முதலிடம் வழங்குகிறது.
# மலேசிய உள்துறை அமைச்சு

## வரலாறு

1948 பிப்ரவரி 1-ஆம் தேதி, மலாயா கூட்டமைப்பு (*Federation of Malaya*) நிறுவப்பட்டது. அதில் இருந்து, 1951 மார்ச் வரையில், மலேசியாவின் நிர்வாகம்; கூட்டமைப்பு தலைமைச் செயலாளர்கள் என்று அழைக்கப்படும் மூன்று பிரித்தானிய அதிகாரிகளால் நிர்வகிக்கப்பட்டு வந்தது. அந்த உயர்மட்ட பிரித்தானிய அதிகாரிகள்:  
- அரசாங்கத் தலைமைச் செயலாளர் (*Government Chief Secretary*)
- சட்டத்துறையின் தலைவர் (*Attorney General*)
- நிதிச் செயலாளர் (*Financial Secretary*)  
அந்தக் காலக்கட்டத்தில்தான் அமைச்சின் பெயர் மாற்றம் செய்யப்பட்டது.  
- **மலேசிய உள்துறை** (மலாய்: *Jabatan Hal Ehwal Dalam Negeri*; ஆங்கிலம்: *Department of Home Affairs*) எனும் துறை;  
- **மலேசிய உள்துறை அமைச்சு** (மலாய்: *Kementerian Hal Ehwal Dalam Negeri*; ஆங்கிலம்: *Ministry of Home Affairs*)
# மலேசிய உள்துறை அமைச்சு

## வரலாறு

### பெயர் மாற்றங்கள்

இந்த அமைச்சின் பெயர் பலமுறை பெயர் மாற்றம் செய்யப்பட்டு உள்ளது. அவற்றின் விவரங்கள்:  
- **உள் விவகாரத் துறை**
- (*Department of Internal Affairs*)
- (*Jabatan Hal Ehwal Dalam Negeri*)  
- **உள்துறை மற்றும் நீதி அமைச்சு**
- (*Ministry of Interior and Justice*)
- (''Kementerian Dalam Negeri dan Keadilan  
- **உள்துறை அமைச்சு**
- (*Ministry of Interior*)
- (*Kementerian Dalam Negeri*)  
- **உள்நாட்டு பாதுகாப்பு அமைச்சு**
- (*Ministry of Internal Security*)
- (*Kementerian Keselamatan Dalam Negeri*)  
- **உள்துறை அமைச்சு**
- (*Ministry of Interior*)
- (*Kementerian Dalam Negeri*)  
- **உள்துறை விவகாரங்கள் அமைச்சு**
- (*Ministry of Internal Affairs*)
- (*Kementerian Hal Ehwal Dalam Negeri*)
# மலேசிய உள்துறை அமைச்சு

## பொறுப்பு துறைகள்

- சட்ட அமலாக்கம் (*Law Enforcement*)
- பொது பாதுகாப்பு (*Public Security*)
- பொது ஒழுங்கு (*Public Order*)
- மக்கள் தொகை பதிவு ஆவணங்கள் (*Population Registry*)
- குடி நுழைவு (*Immigration*)
- வெளிநாட்டு தொழிலாளர்கள் (*Foreign Workers*)
- சங்கங்களின் மேலாண்மை (*Management of Societies*)
- போதை மருந்து எதிர்ப்பு (*Anti-Drug*)
- அச்சு வெளியீடு (*Publication*)
- அச்சிடுதல் (*Printing*)
- அச்சிடப்பட்ட பொருட்களின் விநியோகம் (*Distribution of Printed Materials*)
- திரைப்படத் தணிக்கை (*Film Censorship*)
- திரைப்படக் கட்டுப்பாடு (*Film Control*)
- தொண்டர் மேலாண்மை (*Management of Volunteer*)
- புனர்வாழ்வு (*Rehabilitation*)
- தண்டனையியல் (*Penology*)
- தண்டனை நடைமுறைப்படுத்துதல் (*Implementation of Punishment*)
# மலேசிய உள்துறை அமைச்சு

## அமைப்பு

- **உள்துறை அமைச்சர்**
- **துணை அமைச்சர்**
- **இரண்டாவது துணை அமைச்சர்**
- **பொது செயலாளர்**
- பொதுச் செயலாளரின் அதிகாரத்தின் கீழ்
- சட்ட ஆலோசகர் அலுவலகம்
- உள் தணிக்கை பிரிவு
- உத்திசார் திட்டமிடல் பிரிவு
- நிறுமத் தொடர்புப் பிரிவு
- ஒழுங்கமைவுப் பிரிவு
- **துணைப் பொதுச் செயலாளர்** (**கொள்கை மற்றும் அமலாக்கம்**)
- குடிவரவு விவகாரப் பிரிவு
- தேசியப் பதிவு மற்றும் சங்கங்கள் பிரிவு
- வெளிநாட்டுப் பணியாளர் மேலாண்மைப் பிரிவு
- மலேசியாவின் பொதுப் பாதுகாப்பு நிறுவனம்
- தேசிய உத்திசார் அலுவலகம்
- ஆட்கடத்தல் எதிர்ப்பு பிரிவு
- புலம்பெயர்ந்தோர் கடத்தல் எதிர்ப்புப் பிரிவு
- பன்னாட்டு உறவுகள் பிரிவு
- **துணைப் பொதுச் செயலாளர்** (**பாதுகாப்பு**)
- திரைப்படத் தணிக்கை மற்றும் அமலாக்கப் பிரிவு
- அச்சு வெளியீடு கட்டுப்பாட்டு பிரிவு
- பாதுகாப்பு மற்றும் பொது ஒழுங்கு பிரிவு
- சிறைகள் பிரிவு
- போதைப்பொருள் எதிர்ப்புப் பிரிவு
- பொது பாதுகாப்புப் பிரிவு
- தேசிய முக்கிய முடிவுகள் பகுதி பிரிவு
- காவல்துறை மற்றும் எல்லைப் பாதுகாப்பு பிரிவு
- சிறைவிடுப்பு மன்றச் செயலகம்
- குற்றவியல் தடுப்பு வாரியச் செயலகம்
- பயங்கரவாதத் தடுப்பு வாரியச் செயலகம்
- **துணைப் பொதுச் செயலாளர்** (**மேலாண்மை**)
- **மூத்த துணைச் செயலாளர்** (**மேலாண்மை**)
- மனித வள மேலாண்மை பிரிவு
- தகவல் மேலாண்மை பிரிவு
- மேலாண்மை சேவைகள் மற்றும் சொத்துப் பிரிவு
- நாடாளுமன்றம் மற்றும் அமைச்சரவைப் பிரிவு
- காவல்துறை ஆணையச் செயலகம்
- **மூத்த துணைச் செயலாளர்** (**மேம்பாடு மற்றும் கொள்முதல்**)
- நிதிப் பிரிவு
- கணக்குப் பிரிவு
- கொள்முதல் பிரிவு
- மேம்பாட்டுப் பிரிவு
# மலேசிய உள்துறை அமைச்சு

## கூட்டரசு துறைகள்

- **அரச மலேசியா காவல்துறை**
- (*Royal Malaysia Police*) (**RMP**)
- (*Polis Diraja Malaysia*) (**PDRM**)
- Royal Malaysia Police  
- **மலேசிய கடல்சார் அமலாக்க நிறுவனம்**
- (*Malaysian Maritime Enforcement Agency*) (**MMEA**)
- (*Agensi Penguatkuasaan Maritim Malaysi*) (**APMM**)
- Malaysian Maritime Enforcement Agency  
- **மலேசிய சிறைத் துறை**
- (*Malaysian Prison Department*) (**PRIDE**)
- (*Jabatan Penjara Malaysia*)
- Malaysian Prison Department  
- **மலேசியாவின் குடிநுழைவுத் துறை**
- (*Immigration Department of Malaysia*)
- (*Jabatan Imigresen Malaysia*) (**JIM**).
- Immigration Department of Malaysia  
- **மலேசிய தேசியப் பதிவுத் துறை**
- (*National Registration Department of Malaysia*)
- (*Jabatan Pendaftaran Negara Malaysia*) (**JPN**)
- National Registration Department of Malaysia  
- **மலேசிய சங்கங்களின் பதிவகம்**
- (*The Registry of Societies Malaysia*) (**ROS**)
- (*Jabatan Pendaftar Pertubuhan Malaysia*) (**JPPM**)
- The Registry of Societies Malaysia  
- **மலேசியா எல்லைப் பாதுகாப்பு நிறுவனம்**
- (*Malaysia Border Security Agency*)
- (*Agensi Kawalan Sempada*) (**AKSEM**)  
- **மக்கள் தொண்டர் படை**
- (*The People's Volunteer Corps*)
- (*Jabatan Sukarelawan Malaysia*) (**RELA**).
- The People's Volunteer Corps
# மலேசிய உள்துறை அமைச்சு

## கூட்டரசு நிறுவனங்கள்

- **தேசிய போதைப்பொருள் எதிர்ப்பு நிறுவனம்**
- (*National Anti-Drug Agency*)
- (*Agensi Antidadah Kebangsaan*) (**AADK**)
- National Anti-Drug Agency  
- **மலேசியாவின் பொது பாதுகாப்பு நிறுவனம்**
- (*Institute of Public Security of Malaysia*) (**IPSOM**)
- (*Institut Keselamatan Awam Malaysia*)  
- **ஆட்கடத்தல் தடுப்பு மற்றும் புலம்பெயர்ந்தோர் கடத்தல் தடுப்பு மன்றம்**
- (*Council for Anti-Trafficking in Persons and Anti-Smuggling of Migrants*)
- (*Majlis Anti Pemerdagangan Orang dan Anti Penyeludupan Migran*) (**MAPO**)  
- **குற்றவியல் தடுப்பு வாரியம்**
- (*Prevention of Crime Board*)
- (*Lembaga Pencegahan Jenayah*)  
- **சிறைவிடுப்பு வாரியம்**
- (*Parole Board*)
- (*Lembaga Parol*)  
- **மலேசிய திரைப்படத் தணிக்கை வாரியம்**
- (*Film Censorship Board of Malaysia*)
- (*Lembaga Penapis Filem*)
- Lembaga Penapis Filem  
- **பயங்கரவாத தடுப்பு வாரியம்**
- (*Prevention of Terrorism Board*)
- (*Lembaga Pencegahan Keganasan*)  
- **மலேசிய தேசிய அச்சிடுதல் நிறுவனம்**
- (*National Printing Malaysian Limited*)
- (*Percetakan Nasional Malaysia Berhad*) (**PNMB**)
- National Printing Malaysian Limited
# மலேசிய உள்துறை அமைச்சு

## அமைச்சு சார்ந்த சட்டங்கள்

- **குற்றவாளிகள் மற்றும் விரும்பத்தகாத நபர்களின் பதிவுச் சட்டம் 1969**
- Registration of Criminals and Undesirable Persons Act 1969 [Act 7]  
- **தேசத் துரோகச் சட்டம் 1948**
- Sedition Act 1948 [Act 15]  
- **தேசிய பதிவுச் சட்டம் 1959**
- National Registration Act 1959 [Act 78]  
- **அதிகாரப்பூர்வ இரகசிய சட்டம் 1972**
- Official Secrets Act 1972 [Act 88]  
- **கடவுச்சீட்டு சட்டம் 1966**
- Passports Act 1966 [Act 150]  
- **பிறப்பு மற்றும் இறப்பு பதிவு (சிறப்பு விதிகள்) சட்டம் 1975**
- Registration of Births and Deaths (Special Provisions) Act 1975 [Act 152]  
- **குடியேற்றச் சட்டம் 1959/63**
- Immigration Act 1959/63 [Act 155]  
- **சட்ட சீர்திருத்தம் (திருமணம் மற்றும் விவாகரத்து) சட்டம் 1976**
- Law Reform (Marriage and Divorce) Act 1976 [Act 164]  
- **வெடிபொருள் சட்டம் 1957**
- Explosives Act 1957 [Act 207]  
- **தத்தெடுப்புச் சட்டம் 1952**
- Registration of Adoptions Act 1952 [Act 253]  
- **குற்றத் தடுப்புச் சட்டம் 1959**
- Prevention of Crime Act 1959 [Act 297]  
- **பாதுகாக்கப்பட்ட பகுதிகள் மற்றும் பாதுகாக்கப்பட்ட இடங்கள் சட்டம் 1959**
- Protected Areas and Protected Places Act 1959 [Act 298]  
- **பிறப்பு மற்றும் இறப்பு பதிவு சட்டம் 1957**
- Births and Deaths Registration Act 1957 [Act 299]  
- **அச்சகங்கள் மற்றும் வெளியீடுகள் சட்டம் 1984**
- Printing Presses and Publications Act 1984 [Act 301]  
- **தேசிய பாதுகாப்பு நிதி (கலைப்பு மற்றும் பரிமாற்றம்) சட்டம் 1984**
- National Defence Fund (Dissolution and Transfer) Act 1984 [Act 305]  
- **ஆபத்தான மருந்துகள் (சிறப்பு தடுப்பு நடவடிக்கைகள்) சட்டம் 1985**
- Dangerous Drugs (Special Preventive Measures) Act 1985 [Act 316]  
- **குர்ஆன் எழுத்து வடிவம் அச்சிடுதல் சட்டம் 1986**
- Printing of Qur'anic Texts Act 1986 [Act 326]  
- **சங்கங்கள் சட்டம் 1966**
- Societies Act 1966 [Act 335]  
- **காவல்துறைச் சட்டம் 1967**
- Police Act 1967 [Act 344]  
- **குற்றவியல் நீதிச் சட்டம் 1953**
- Criminal Justice Act 1953 [Act 345]  
- **விருந்தினர்கள் பதிவு சட்டம் 1965**
- Registration of Guests Act 1965 [Act 381]  
- **சிறைச் சட்டம் 1995**
- Prison Act 1995 [Act 537]  
- **குற்றவியல் நடைமுறைச் சட்டம்**
- Criminal Procedure Code [Act 593]  
- **திரைப்பட தணிக்கை சட்டம் 2002**
- Film Censorship Act 2002 [Act 620]  
- **தேசிய போதைப்பொருள் தடுப்பு முகமை சட்டம் 2004**
- National Anti Drugs Agency Act 2004 [Act 638]  
- **அமைதியான கூட்டம் சட்டம் 2012**
- Peaceful Assembly Act 2012 [Act 736]  
- **பாதுகாப்பு குற்றங்கள் (சிறப்பு நடவடிக்கைகள்) சட்டம் 2012**
- Security Offences (Special Measures) Act 2012 [Act 747]  
- **மலேசியா வாலண்டியர்ஸ் கார்ப்ஸ் சட்டம் 2012**
- Malaysia Volunteers Corps Act 2012 [Act 752]  
- **பயங்கரவாதத் தடுப்புச் சட்டம் 2015**
- Prevention of Terrorism Act 2015 [Act 769]  
- **வெளிநாட்டுப் பயங்கரவாதத்திற்கு எதிரான சிறப்பு நடவடிக்கைகள் சட்டம் 2015**
- Special Measures Against Terrorism in Foreign Countries Act 2015 [Act 770]
# நிலாஞ்சனா சர்க்கார்

**நிலாஞ்சனா சர்க்கார் அல்லது நீலஞ்சோனா சப்யசாச்சி தாக்கூர்** இந்தியாவின் மேற்கு வங்காளத்தைச் சேர்ந்த பிரபல பின்னணி பாடகராவார், 2009 ம் ஆண்டில் வெளியான பெங்காலித் திரைப்படமான ஹவுஸ்ஃபுல் பாடலுக்காக 57வது தேசிய திரைப்பட விருதுகள் (2009) நிகழ்ச்சியில் சிறந்த பெண் பின்னணிப் பாடகி விருதை பெற்றுள்ளார். முன்னதாக இவர் பல்வேறு விளம்பரப் பாடல்களையும் பாடியுள்ளார். இவர் தேசிய விருதை வென்ற *பிஷ்* என்ற பாடலை இவர் முக்கியப் பங்கு வகித்த *காயா* இசைக்குழு இயற்றியுள்ளது. திரைப்பட பின்னணிப் பாடகியாக மாறுவதற்கு முன்னரே இவர் 92.7 பிக் எஃப்எம் வானொலியில் தொகுப்பாளராக **ஆர்ஜே நீல்** என்றும் புகழ் பெற்றிருந்தார். அவரது வானொலி நிகழ்ச்சியான *ரேட்டர் ஓடிதி* ஒரு தசாப்தமாக ஒலிபரப்பப்பட்டுள்ளது.  
2 டிசம்பர் 2018 அன்று நிலாஞ்சனா, சப்யசாசி சக்ரவர்த்தி தாக்கூரை மணந்தார்.
# சாந்தினி கோவிந்தன்

**சாந்தினி கோவிந்தன்** (*Santhini Govindan*)(*நீ* குட்டி) ஆங்கிலத்தில் குழந்தை இலக்கியம் எழுதியவர். இவரது படைப்புகளில் கவிதைகள், படப் புத்தகங்கள் மற்றும் அனைத்து வயதினருக்கான சிறுகதைகளும் அடங்கும். சாந்தினியின் படைப்புகள் பல இந்திய மொழிகளில் மொழிபெயர்க்கப்பட்டுள்ளன. இந்தியா மற்றும் வெளிநாடுகளில் உள்ள குழந்தைகள் பத்திரிகைகள் மற்றும் தேசிய நாளிதழ்களில் வெளியிடப்பட்ட குழந்தைகளுக்கான கட்டுரைகள், கதைகள் மற்றும் அம்சங்களையும் இவர் எழுதியுள்ளார். கோவிந்தன் மும்பை மற்றும் பிற இந்திய நகரங்களில் உள்ள பள்ளிகளில் குழந்தைகளுக்கான பயிற்சிப் பட்டறைகளை நடத்தியுள்ளார், மேலும் மும்பை பல்கலைக்கழகத்தில் இளங்கலை மட்டத்தில் படைப்பு எழுத்துக்கள் குறித்து கற்பித்துள்ளார்.
# சாந்தினி கோவிந்தன்

## ஆரம்ப வாழ்க்கை மற்றும் கல்வி

சாந்தினி கோவிந்தன், கலிபோர்னியாவின் சான் பிரான்சிஸ்கோவில், சாந்தா குட்டி மற்றும் மாதவன் குட்டி ஆகியோரின் மகளாகப் பிறந்தார்.  
சிறுகதை வடிவில் குழந்தைகளுக்கான வரலாற்றுப் புனைகதைகளை எழுதுவதற்காக 1996ஆம் ஆண்டு இந்திய அரசின் மனிதவள மேம்பாட்டு அமைச்சகம், கலாச்சாரத் துறையிடமிருந்து கோவிந்தனுக்கு இலக்கியத்தில் இரண்டு ஆண்டு இளநிலை நிதி உதவி வழங்கப்பட்டது. பின்னர் இவருக்கு அரசாங்கத்தின் கலாச்சாரத் துறையால் இலக்கியத்தில் இரண்டு ஆண்டு மூத்த ஆய்வாளர் நிதி உதவி வழங்கப்பட்டது. இந்தியாவின், "இந்தியாவில் ஆங்கிலத்தில் குழந்தைகள் இலக்கியம்" என்ற ஆராய்ச்சி திட்டத்தித்தினை இதன் மூலம் இவர் முடித்தார். சூலை 2001-ல், அமெரிக்காவில் நியூயார்க்கில் உள்ள சௌடௌகுவாவில் நடைபெற்ற வருடாந்திர சிறப்பம்சங்கள் அறக்கட்டளை எழுத்தாளர்கள் பட்டறையில் கலந்து கொள்ள அழைக்கப்பட்ட முதல் இந்திய எழுத்தாளர் ஆவார்.
# சாந்தினி கோவிந்தன்

## தனிப்பட்ட வாழ்க்கை

சாந்தினி கே. எம்.கோவிந்தனை மணந்தார். இவர்களுக்கு ஒரு மகன் மற்றும் ஒரு மகள் உள்ளனர். மேலும் இவர் இந்தியாவில் மும்பையில் வசித்து வருகிறார்.
# உட்கருவமிலப்புரதம்

+ ஹிஸ்டோன் புரதங்களின் கலவையாகும்.]]
**உட்கருவமிலப்புரதம்** (*Nucleoprotein*) என்பது கருவமிலங்களுடன் (டி. என். ஏ. அல்லது இரைபோ கருவமிலம் - ஆர். என். ஏ.) இணைந்த புரதங்கள் ஆகும். வழக்கமான கருவமில புரதங்களாக இரைபோசோம், நியூக்ளியோசோம்கள் மற்றும் தீநுண்மி உரை புரதங்கள் அடங்கும்.
# உட்கருவமிலப்புரதம்

## அமைப்பு

உட்கருப்புரதம் நேர்மறை மின்னூட்டம் பெற்றவையாகச் செய்யப்படுகின்றன. இதன் மூலம் எதிர்மறையாக மின்னோட்டமுடைய உட்கரு அமில சங்கிலிகளுடன் தொடர்பு கொண்டு இணைப்பினை ஏற்படுத்துகிறது. பல உட்கருப்புரதங்களின் மூன்றாம் நிலை கட்டமைப்புகள் மற்றும் உயிரியல் செயல்பாடுகள் புரிந்து கொள்ளப்பட்டுள்ளது. உட்கரு புரத கட்டமைப்புகளைத் தீர்மானிப்பதற்கான முக்கியமான நுட்பங்கள் எக்சு-கதிர் விளிம்பு விளைவு, உட்கரு காந்த அதிர்வு மற்றும் தாழ்வெப்பநிலை மின்னணு நுண்ணோக்கி ஆகியவை அடங்கும்.
# உட்கருவமிலப்புரதம்

## அமைப்பு

### தீநுண்மி

தீநுண்மி மரபணுக்கள் (டி. என். ஏ. அல்லது ஆர். என். ஏ.) தீநுண்மி உரையினுள் மிகவும் இறுக்கமாக நிரம்பியுள்ளன. எனவே பல தீநுண்மி கருவமில புரதங்களின் ஒழுங்கமைக்கப்பட்ட தொகுப்பைக் காட்டிலும் இவற்றின் பிணைப்புத் தளங்களை உள்நோக்கிச் சுட்டிக்காட்டுகின்றன. கட்டமைப்பு ரீதியாக வகைப்படுத்தப்பட்ட தீநுண்மி கருவமில புதங்கள் இன்ஃப்ளூவென்சா, ரேபிசு, எபோலா, புன்யம்வேரா, சமல்லன்பெர்க், கொங்கோ ரத்தக்கசிவு காய்ச்சல், மற்றும் லஸ்ஸா ஆகியவை அடங்கும்.
# உட்கருவமிலப்புரதம்

## டிஆக்சிரைபோ உட்கருப்புரதம்

டிஆக்சிரைபோ உட்கருப்புரதம் (டிஎன்பி) என்பது டி. என். ஏ. மற்றும் புரதத்தின் கூட்டமைப்பானது. முன்மாதிரி எடுத்துக்காட்டுகளாக *நியூக்ளியோசோம்கள்*, மெய்க்கருவுயிரி உயிரணுக்களின் உட்கருக்களில் உள்ள எட்டு இசுடோன் புரதங்களின் கொத்துக்களால் சுற்றப்பட்ட டி. என். ஏ. ஆனது குரோமாடினை உருவாக்குவதாகும். விந்தணு உருவாக்கத்தின் போது புரோட்டமைன்கள் இசுடோன்களை மாற்றுகின்றன.
# உட்கருவமிலப்புரதம்

## டிஆக்சிரைபோ உட்கருப்புரதம்

### செயல்பாடுகள்

மிகவும் பரவலான டிஆக்சிரைபோ உட்கருப்புரதம் நியூக்ளியோசோம்கள் ஆகும். இதன் கூறு உட்கரு டி. என். ஏ. ஆகும். டி. என். ஏ. வுடன் இணைந்த புரதங்கள் இசுடோன்கள் மற்றும் புரோட்டமைன்கள் ஆகும். இதன் விளைவாக உருவாகும் உட்கரு புரதங்கள் குரோமோசோம்களில் அமைந்துள்ளன. எனவே, முழு குரோமோசோமும், அதாவது மெய்க்கருவுயிரிகளில் உள்ள குரோமாடின் இத்தகைய உட்கருப்புரதங்களைக் கொண்டுள்ளது.  
மீயுயிரி உயிரணுக்களில், டி. என். ஏ. என்பது குரோமாட்டின் எனப்படும் அதிக அமுக்கப்பட்ட நியூக்ளியோபுரதங்கள் வளாகத்தில் உள்ள ஹிஸ்டோன் புரதங்களின் சம எடையுடன் தொடர்புடையது. இந்த வகையான வளாகத்தில் உள்ள டிஆக்ஸிரிபோநியூக்ளியோ புரதம் ஒரு பலதரப்பட்ட ஒழுங்குமுறை வளாகத்தை உருவாக்கத் தொடர்பு கொள்கிறது, இதில் இடைப்பட்ட டி. என். ஏ. வளையப்பட்டு அல்லது காயப்படுத்தப்படுகிறது. டிஆக்ஸிரிபோநியூக்ளியோபுரோட்டீன்கள் டி. என். ஏ பிரதி. மற்றும் படியெடுத்தலை ஒழுங்குபடுத்துவதில் பங்கேற்கின்றன.  
டிஆக்ஸிரிபோநியூக்ளியோ புரதங்கள் ஒத்த மறுஇணைவிலும் ஈடுபட்டுள்ளன. டி. என். ஏவை சரிசெய்வதற்கான ஒரு செயல்முறை கிட்டத்தட்ட பொதுவானதாகக் கொண்டுள்ளன. இந்தச் செயல்பாட்டின் மைய இடைநிலைப் படியானது, ஒரு டி. என். பி. இழையை உருவாக்குவதற்கு ஒற்றை-இழை டி. என். ஏவுடன் மறுஇணைவு புரதத்தின் பல நகல்களின் தொடர்பு ஆகும். இந்த செயல்பாட்டில் பயன்படுத்தப்படும் மறுஇணைவு நொதி ஆர்க்கியா (ரேடா மறுஇணைவு நொதி), பாக்டீரியா (ரெக்கா மறுஇணைவு நொதி) மற்றும் காடியிலிருந்து மனிதர்களுக்கு (ரேட்51 மற்றும் டிஎம்சி1 மறுஇணைவு நொதி) யூகாரியோட்கள் மூலம் உற்பத்தி செய்யப்படுகின்றன.
# இராய் லீமா

**இராய் லீமா** அல்லது **இரீமா** என்பது பண்டைய காங்க்லீபாக்கின் ( பழமையான மணிப்பூர் ) மெய்டேய் புராணங்களிலும் மதத்திலும் உள்ள ஒரு தெய்வம். நீர் மற்றும் நீர்வாழ் உயிரினங்களின் தெய்வீக பெண் உருவம் ஆவார். நோய்களின் பொறுப்பாளராகவும் கருதப்படுகிறாள்.  
அவர் இராய் நிங்தோவின் (அதாவது, *தண்ணீரின் ராஜா* ) மனைவி. இரண்டு த்ய்வங்களுமே நீர்நிலைகளின் தெய்வீக ஆவிகளாகக் கருதப்படுகின்றன.
# இராய் லீமா

## புராணம்

இராய் லீமா, ஹெய்போக் நிங்தோவின் மகளும் ஹெய்போக் சிங்கின் இளவரசியும் ஆவார். அவரது தந்தை மாந்திரீகம் மற்றும் சூனியம் செய்வதில் வல்லவர். இராய் லீமா தனது அசாதாரண அழகுக்காக அறியப்படுகிறார். ஒரு நாள், லிவா ஆற்றில் மீன்பிடித்துக் கொண்டிருந்தார். குமான் வம்சத்தின் மன்னர் குவாக்பா அவரைக் கண்டு காதல் கொண்டார். தன் காதலை இராய் லீமாவிடம் வெளிப்படுத்தினார். பெற்றோரின் விருப்பமே தன் விருப்பமாக இருக்கும் என்று லீமா பதிலளித்தார். எனவே, மன்னர் குவாக்பா தனது குடிமக்களிடம் ஆலோசனை நடத்தினார். அவர்கள் ஹெய்போக் நிங்தோவுக்கு பல பரிசுகளை வழங்கினர். மன்னர் குவாக்பா இராய் லீமாவை அவரது தந்தை ஒப்புக்கொண்டால் திருமணம் செய்து கொள்ளத் திட்டமிட்டார். அவரது தந்தை நிராகரித்தால் வலுக்கட்டாயமாக அழைத்து வந்தார். குவாக்பாவின் ஆணவத்தைப் பார்த்த ஹெய்போக் நிங்தோ பரிசுகளையெல்லாம் கல்லாக மாற்றினார். இதைக் கண்ட குவாக்பாவின் ஆதரவாளர்கள் அந்த இடத்தை விட்டு ஓடிவிட்டனர். குவாக்பா ஏமாற்றத்துடன் வீடு திரும்பினார்.  
ஒரு நாள், குவாக்பா மன்னன் தேரா செடியின் ( *பாம்பாக்ஸ் மலபாரிகம்* ) வேரின் சாற்றைக் குடித்து போதையில் மயங்கினார். இராய் லீமாவை சந்திக்க விரும்பினார். எனவே, அவர் ஒரு இயாங் படகில் சவாரி செய்து அவள் இடத்திற்குச் சென்றார். அவர் வருவதைப் பார்த்து அவள் பக்ரா சிங் மலைக்கு ஓடிவிட்டாள். குவாக்பா அவளை துரத்தினான். இவற்றையெல்லாம் பார்த்த ஹெய்போக் நிங்தோ, ஹியாங் படகை கல்லாகவும், துடுப்பை மரமாகவும் மாற்றினார்.  
லுவாங்பா இராய் லீமாவை முதன்முதலில் பார்த்த நாள் *, லாம்டா (லம்டா)* மாதத்தின் மெய்தேய் சந்திர மாதத்தின் முதல் திங்கட்கிழமை ஆகும். மேலும் மைபாக்கள் மற்றும் மைபிகள் வந்த நாள் *லாம்தாவின் (லாம்டா)* முதல் செவ்வாய் கிழமை. இன்றும், மன்னர் சென்பி கியாம்பா (கி.பி. 1467-1508) காலத்திலிருந்து, சாரங்தேம் குடும்ப உறுப்பினர்கள் ஆண்டுதோறும் தேவியைப் போற்றும் வகையில் பெரும் விருந்து ( *சக்லென் கட்பா* ) நடத்துகின்றனர். பின்னர், இரா லீமா ஹியாங்தாங் லைரெம்பி என்று அறியப்பட்டார்.
# இராய் லீமா

## வழிபாடு

நீரூற்று, குளம், நீரோடை ஆகியவற்றில் குளித்த பிறகு ஒருவர் நோய்வாய்ப்பட்டால், அந்த நபரை நீர் ஆவிகள் (இராய் லீமா மற்றும் இரை நிங்தோவ்) பிடித்ததாக மக்கள் நம்பினர். மீண்டும் நலம் பெற, மக்கள் இரு தெய்வங்களையும் வழிபடுகின்றனர். இதற்காக, மைபாக்கள் சடங்குகளையும் செய்கிறார்கள். பிரசாதத்தில் 2 முட்டைகள் மற்றும் அரிசி பசை நிரப்பப்பட்ட 7 மூங்கில் பாத்திரங்கள் அடங்கும். தாடூ மக்களும் தெய்வங்களை மிகவும் மதிக்கிறார்கள். அவர்கள் பல காட்டு பலிகளைச் செய்கிறார்கள். இச்சடங்கில் ஒரு வெள்ளைக் கோழி, ஒரு பன்றி, ஒரு நாய் அல்லது ஒரு ஆடு பலியாக இருக்கலாம்.
# இராய் லீமா

## மற்ற தெய்வங்களுடன் அடையாளம் காணுதல்

இராய் லீமா ( *இரீமா* ) லீமாரெலின் (லீமாரென்) தெய்வீக வெளிப்பாடுகளில் ஒன்றாகக் கருதப்படுகிறது. இது மிக உயர்ந்த தாய் பூமி தெய்வமாக வனங்கப் படுகிறது. அவர் இமோயினு தெய்வத்தின் ஒரு வடிவமாகவும் விவரிக்கப்படுகிறார்.  
இரை லீமா ஹியாங்தாங் லைரெம்பி என்றும் அழைக்கப்படுகிறார். கிங் கரிப் நிவாஜ் ( *பாம்ஹெய்பா* என்றழைக்கப்படும்) ஆட்சியின் போது, ஹியாங்தாங் லைரெம்பி தெய்வம் இந்து தெய்வமான காமாக்யா ( துர்காவின் ஒரு வடிவம்) ஆக மாற்றப்பட்டது. துர்கா பூஜையின் 3வது நாள் "போர் நுமித்" (அதாவது நல்ல நாள்) என்று அனுசரிக்கப்படுகிறது.
# இராய் லீமா

## பிரபலமான கலாச்சாரத்தில்

- பௌ-ஒய்பி, அரிசி தெய்வம் என்பது லைஹுய் குழுமத்தால் நிகழ்த்தப்பட்ட 2009 பாலாட் ஓபரா ஆகும். இது இத்தெய்வம் மற்றும் அவரது சகோதரி பூயோபியின் கதையை அடிப்படையாகக் கொண்டது.
- பௌ-ஒய்பி ஷாயோன் என்பது 2017 ஆம் ஆண்டு வெளிவந்த மணிப்பூரி புராணத் திரைப்படமாகும்.
# பௌ-ஒய்பி

**பௌ-ஒய்பி** அல்லது **ஃபௌ-ஒய்பி** அல்லது **பௌலீமா** அல்லது **பௌரீமா** என்பது பண்டைய மெய்டேய் புராணங்கள் மற்றும் மதத்தில் உள்ள விவசாயம், பயிர்கள், வளம், தானியங்கள், அறுவடை, நெல், அரிசி மற்றும் செல்வத்தின் தெய்வமாகும். அவர் பண்டைய புராணங்களில் ஒரு நாயகனான அகோங்ஜம்பாவின் காதலர். ஆனால் விதி காதலர்களை ஒன்றிணைக்க அனுமதிக்கவில்லை. எனவே, பௌ-ஒய்பி மற்றும் அகோங்ஜம்பா புராணங்களில் மறுபிறவி எடுத்தனர். மனித உலகத்தை செழிக்க கேகே மொய்லாங் ராஜ்யத்திற்கு தாங்சிங் அனுப்பினார். அகோங்ஜம்பாவுடனான அவரது காதல் பற்றிய புனைவுகள், மொய்ராங் காங்லீரோல் புராணக்கதைகளின் அவதாரங்களின் காவிய சுழற்சிகளின் ( மொய்ராங் சையோன் ) ஒரு பகுதியாக தாங்சிங் இயற்றியதாக நம்பப்பட்டது.  
பௌவொய்பி என்பது அரிசியின் அதிபதி. எனவே, அவர் உமாங் லாய்களின் உறுப்பினராக இல்லை.  
பௌவொய்பி மற்றும் பந்தொய்பி மற்றும் இமொய்னு உள்ளிட்ட பிற தெய்வங்களின் கதாபாத்திரங்கள், மெய்டேய் பெண்களின் செல்வாக்கு, தைரியம், சுதந்திரம், நீதி மற்றும் சமூக மரியாதை ஆகியவற்றை சித்தரிக்கின்றன. பளபளக்கும் கருங்கல்லானது தெய்வத்தின் உருவம் என்று மெய்டடேய் மக்கள் நம்புகிறார்கள். இது தானியக் களஞ்சியத்தின் மண் பானைக்குள் வைத்திருந்தால், அது பிரகாசிக்கும் வரை நல்ல அதிர்ஷ்டத்தையும் செழிப்பையும் தரும் என்று நம்பப்படுகிறது.
# பௌ-ஒய்பி

## சொற்பிறப்பியல்

**பௌவொய்பி** அல்லது **பௌலீமா** என்பதன் பொருள் மெய்டேயில் (மணிப்பூரி) *நெல்லின் பெண்மணி* ஆகும். **பௌ(ஃபௌ)** என்றால் "உமி இல்லாத அரிசி ", "ஓய்பி" என்பது பெண்பால் பின்னொட்டு "ஐ" உடன் "ஒய்பா" ("ஆக" என்று பொருள்) வினைச்சொல்லில் இருந்து பெறப்பட்டது.
# பௌ-ஒய்பி

## விளக்கம்

பௌ-ஒய்பி மிகுந்த அன்பு கொண்ட தெய்வம். அவள் பல மனிதர்களை காதலித்தாலும் யாருடனும் நிரந்தரமாக வாழவில்லை. அவள் பல இடங்களுக்குச் சென்று பல மனிதர்களுடன் காதல் செய்தாள். பின்னர் அவர்களை நிராகரிக்க மட்டுமே செய்தாள். சில காலம் தனக்கு பிடித்த காதலனுடன் வாழ்ந்து பின்னர் அவரை விட்டு பிரிந்து சென்றுள்ளாள். செல்வம் நீண்ட காலம் நீடிக்காது என்பதை அவளுடைய இயல்பு குறிக்கிறது. பழங்காலத்தில் அடிக்கடி போர்களும் இயற்கை சீற்றங்களும் நிகழ்ந்தன. எனவே, நெல்லின் தெய்வம் மனிதகுலத்திற்கு ஆதரவளிப்பதில் மிகவும் பொருத்தமற்றதாக விவரிக்கப்படுகிறது.  
மெய்டேய் கலாச்சாரத்தின் படி, நெல் அல்லது அரிசியை புறக்கணித்ததன் மூலம் பௌ-ஒய்பியின் கோபம் தூண்டப்பட்டது. அம்மனுக்கு அர்ப்பணிக்கப்பட்ட சடங்குகள் மற்றும் சடங்குகள் தொடர்ந்து செய்யப்பட்டன. இதன் மூலம், விவசாயிகளுக்கு வரக்கூடிய துரதிர்ஷ்டங்கள் தவிர்க்கப்பட்டன.
# பௌ-ஒய்பி

## வழிபாடு

*பொய்னு* (நவம்பர்-டிசம்பர் இடைமுக மாதம்) என்பது மெய்டேயில் சந்திர மாத அறுவடை மாதமாகும். அப்போது தானியக் களஞ்சியத்தை யாரும் தொந்தரவு செய்யக்கூடாது. அதன் அடுத்த மாதமான *வாக்சிங்* (டிசம்பர்-ஜனவரி இடைமுக மாதம்) பௌ-ஒய்பி தேவியை வழிபடும் நேரமாகும்.  
பிரத்யேகமாக தயாரிக்கப்பட்ட இடத்தின் நான்கு மூலைகளிலும் பௌ-ஒய்பி தேவிக்கு பழங்கள் மற்றும் காய்கறிகள் வழங்கப்படுகின்றன. இடம் 3 பிரிவுகளாக பிரிக்கப்பட்டுள்ளது. ஒவ்வொரு பிரிவிலும், விதைகள் விதைக்கப்படுகின்றன. கருங்கோழி பலியிட்டும், அரிசி சாராயம் அளித்தும் அம்மனை மைபாக்கள் அழைக்கின்றனர்.  
முந்தைய ஆண்டு பயிர் விளைச்சல் நன்றாக இருந்தால், அந்த ஆண்டும் நல்ல விளைச்சலைத் தருமாறு மைபா அம்மனை வேண்டிக் கொண்டார். முந்தைய ஆண்டு பயிர் அறுவடை திருப்திகரமாக இல்லாவிட்டால், அந்த ஆண்டு பூச்சிகள் இல்லாத திருப்திகரமான பயிர்களைத் தருமாறு மைபா தெய்வத்தை வேண்டிக் கொண்டார்.  
வாழை இலைகளில் நெல் மற்றும் பூக்களை விவசாயிகள் அறுவடை வயலில் வீசுகிறார்கள்.  
கதிரடித்த பிறகு, **ஃபௌ கூபா** (நெல்/அரிசி என்று அழைப்பது) சடங்கு செய்யப்படுகிறது. **பௌகரோல் ( பௌகரோன்)** என்பது நெல்லின் ஆவியை வரவழைப்பதற்கான ஒரு பாடலாகும்.  
அபரிமிதமான பயிர் விளைச்சலைப் பெற, மெய்டேய் மக்கள் *ஃபௌகோ எஷீ* பாடுகிறார்கள். இது பொதுவாக அறுவடையின் போது பாடப்படுகிறது. தானியக் களஞ்சியத்தில் பயிர் சேமித்து வைப்பதற்கு முன் இது செய்யப்படுகிறது. பௌஒய்பி தேவி அரிசியின் கடவுளான பௌ நின்தௌவுடன் வணங்கப்படுகிறார். அறுவடைக்குப் பின், முந்தைய ஆண்டு மகசூல் இருமடங்காக உயர வேண்டும் என, விவசாயிகள் இரு தெய்வங்களுக்கும் பிரார்த்தனை செய்தனர்.  
விவசாயிகளுக்கு தீங்கு நடந்தால் **, ஃபௌ கூபா** (நெல்/அரிசி என்று அழைக்கப்படும்) விழா அடிக்கடி நடத்தப்படுகிறது. நெல்/அரிசி திருடுதல் அல்லது எரித்தல், மாடு போன்ற விலங்குகள் களத்தில் அத்துமீறி நுழைவது போன்றவை தவறான நிகழ்வுகளாக அத்தீங்கு இருக்கலாம். இவை அனைத்தும் தேவி இல்லாததால் ஏற்பட்டதாக மக்கள் நம்புகின்றனர். எனவே, அவர்கள் தெய்வத்தை தங்கள் இடங்களில் தங்க வைக்கும் சடங்குகளையுச் செய்கிறார்கள்.  
இதுபோன்ற சந்தர்ப்பங்களில், அரிசியுடன் கூடிய சாரெங் மீன் மிக முக்கியமான பிரசாதமாகும். மசாலாப் பொருட்கள் இல்லாமல், மூலிகைகளால் சமைக்கப்பட வேண்டும்.  
ஷரோத்கைபாம் (சொரோகைபம்) குடும்ப உறுப்பினர்கள் பண்டைய காலங்களில் பௌஒய்பி தெய்வத்தை அழைக்கும் பொறுப்பை ஏற்றிருந்தனர்.
# பௌ-ஒய்பி

## மற்ற தெய்வங்களுடன் தொடர்பு

பௌவொய்பி தேவி பெரும்பாலும் பந்தோய்பி தேவியின் வெளிப்பாடாக அடையாளம் காணப்படுகிறார். பல புராணக்கதைகள் உருமாற்றத்திற்குப் பிறகு பாந்தோய்பி பௌவொய்பி ஆனார் என்று கூறுகின்றன. அவர் லீமரேல் சிதாபியின் அவதாரமாகவும் கருதப்படுகிறார். இது தாய் பூமியின் உயர்ந்த தெய்வம் ஆகும்.
# பௌ-ஒய்பி

## உருவப்படம்

பௌலீமா தேவி பெரும்பாலும் பண்டைய மட்பாண்டங்களில் தோன்றுகிறார். ஒரு பானையில் அமர்ந்திருக்கும் வட்டமான கருங்கல்லில் உருவம் பெற்றிருக்கிறார். இது தானியக் களஞ்சியத்தின் உள்ளே உள்ள நெல்மணிகளின் மேல் வைக்கப்பட்டும். இது நேரடியாக தரையில் வைக்கப்படுவதில்லை. தேவியை மதிக்கும் வரை, தானியக் களஞ்சியத்தில் தானியங்களுக்குக் குறைவில்லை என்ற நம்பிக்கை மக்களிடையே உள்ளது.
# பௌ-ஒய்பி

## பிரபலமடைதல்

- பௌவொய்பி அரிசி தெய்வம் என்பது லைஹுய் குழுமத்தால் நிகழ்த்தப்பட்ட 2009 பாலாட் ஓபரா ஆகும். இது தெய்வம் மற்றும் அவரது சகோதரிகளின் கதையை அடிப்படையாகக் கொண்டது.
- பௌவொய்பி ஷாயோன் என்பது 2017 ஆம் ஆண்டு வெளிவந்த மணிப்பூரி புராணத் திரைப்படமாகும், இது தெய்வம் மற்றும் அவரது சகோதரிகளின் கதையை அடிப்படையாகக் கொண்டது.
# கம்நுங் கிகோய் லௌவொன்பி

**கம்நுங் கிகோய் லௌவொன்பி** என்பது ஒரு முதன்மையான மெய்டேய் புராணங்களிலும் மதத்திலும் உள்ள தெய்வம். மரணத்தின் தெய்வீக பெண் உருவமாவார். மக்கள் இறந்தபின் அவர்களின் ஆன்மாக்களை நரகத்திற்குக் கொண்டு செல்கிறார். எந்த ஆன்மாவும் அவருடன் செல்ல விரும்பவில்லை என்றால், அவர் தனது நடத்தைக்கு உடன்படுவதற்கு ஒரு தவறான மந்திர பழத்தை வழங்குவார். அப்பழத்தை உண்பதால் ஆன்மாவுக்குப் பிடித்த ஒரு நபராக, குறிப்பாக தாயின்தோற்றத்தில் தன்னை மாற்றிக்கொண்டு, வற்புறுத்தவும் செய்வார். எந்த வகையிலும், இறந்தவர்களின் ஆன்மாக்களை நரகத்திற்குக் கொண்டு வருவார். அவ தொங்கலேலின் மனைவி, மரணத்தின் கடவுள் மற்றும் பாதாள உலகத்தை ஆள்பவராவார். அவள் சலைலென் சிதாபாவின் உடலிலிருந்தே படைக்கப்பட்டதாகக் கூறப்படுகிறது.
# கம்நுங் கிகோய் லௌவொன்பி

## மேலும் பார்க்கவும்

- தொங்கலென்
- லைகுரெம்பி
# லலிதா வகில்

**லலிதா வகில்** (Lalita Vakil), ஒரு இந்திய சித்திரத்தையல் கலைஞர் ஆவார், அவர் இமாச்சலப் பிரதேசத்தில் உள்ள சம்பா மாவட்டத்தைச் சேர்ந்த பாரம்பரிய கைக்குட்டை சித்திரக் கலை வடிவமான சம்பா ரூமலைப் பாதுகாத்தல் மற்றும் மேம்படுத்துவதில் இவர் செய்த பங்களிப்புகளுக்காக அறியப்படுகிறார்.  
கலைத் துறையில் இவர் ஆற்றிய பங்களிப்பிற்காக 2022 ஆம் ஆண்டில் இந்திய அரசால் பத்மசிறீ விருது வழங்கப்பட்டது. 2018 இல் நாரி சக்தி விருது விருதையும் பெற்றார்
# லலிதா வகில்

## வாழ்க்கை

லலிதா வகிலுக்கு பதினைந்து வயதில் திருமணம் நடந்தது. இவரது மாமனார் சம்பா ரூமலுக்கான வடிவமைப்புகளை உருவாக்குவதில் இவரது திறமையை அங்கீகரித்தார். உள்ளூர் பெண்கள் மற்றும் மாவட்ட அளவிற்கு மேலாகவும் உள்ள பெண்களுக்கு இந்தக் கலையை கற்றுக்கொள்வதில் பயிற்சி அளிக்க இவரை மேலும் ஊக்கப்படுத்தினார்.
# லலிதா வகில்

## தொழில்

கடந்த ஐம்பது ஆண்டுகளாக, லலிதா வகில், சித்திரக்கலையான சம்பா ரூமலின் முன்னேற்றம் மற்றும் பாதுகாப்பிற்காக உழைத்து வருகிறார். இவர் தனது படைப்புகளை காட்சிப்படுத்தவும், பாரம்பரிய சித்திரக்கலைக்கான பட்டறைகளை நடத்தவும் இந்தியாவிலும் வெளிநாடுகளிலும் விரிவாகப் பயணம் செய்துள்ளார்.  
வகில் அடிக்கடி சம்பா ரூமலின் வடிவமைப்புகளை பரிசோதித்து மாற்றி அமைத்துள்ளார். கைக்குட்டையின் பெரிய துண்டுகளை உருவாக்க சித்திரக்கலையில் பட்டுத்துணியை அறிமுகப்படுத்திய முதல் பெண்மணி இவர்தான் என்று குறிப்பிடப்படுகிறார். மேலும், புடவைகள், சால்வைகள், துப்பட்டாக்கள் மற்றும் ஸ்டோல்களுக்கான மாதிரிகளையும் பல பேனல் செட்களையும் உருவாக்கியுள்ளார்.
# லலிதா வகில்

## விருதுகள்

இந்தியக் குடியரசுத் தலைவர் ராம்நாத் கோவிந்த் வழங்குகிறார்.]]  
- 2009 - ஷில்ப் குரு
- 2017 - நாரி சக்தி விருது
- 2022 - பத்மசிறீ போன்றவை இவர் பெற்றுள்ள விருதுகளாகும்.
# சோபியா முஸ்தபா

**சோபியா முஸ்தபா** (1922 &ndash; 1 செப்டம்பர் 2005) இந்தியாவின்காஷ்மீரி வம்சாவளியைச் சேர்ந்த எழுத்தாளரும் அரசியல்வாதியுமாவார்.
# சோபியா முஸ்தபா

## வாழ்க்கை

சோபியா முஸ்தபா, 1922 ம் ஆண்டு இந்தியாவின் காஷ்மீரில் பிறந்தார், கென்யாவின் நைரோபியில் தான் வளர்ந்தும், படித்தும் உள்ளார். அங்கேயே அப்துல்லா முஸ்தபா என்ற வழக்கறிஞரை மணந்த சோபியா, தனது கணவருடன் 1948 ம் ஆண்டில் தங்கனியகாவில் இல்ல அருஷா என்ற இடத்திற்கு (இப்போது தன்சானியா என்று அழைக்கப்படுகிறது) குடிபெயர்ந்தார்.பின்னர் தம்பதியினர் தாருஸ் சலாமுக்கு இடம்பெயர்ந்தனர். நாட்டின் சுதந்திரத்திற்காக ஜூலியஸ் நைரேருடன் இணைந்து இத்தம்பதியர் போராடியுள்ளனர். 1958 ஆம் ஆண்டில், தேர்ந்தெடுக்கப்பட்ட நாடாளுமன்ற உறுப்பினராக அருஷா மாவட்டத்திற்கான தங்கனியகாவின் சட்ட மேலவைக்கு சிறிது காலம் சோபியா பணியாற்றியுள்ளார். அவர் நாட்டின் பாராளுமன்றத்தில் (நாடு பின்னர் தான்சானியா ஆனது) 1965 ஆம் ஆண்டில் அவரது கணவர் திரும்ப அழைக்கப்படும் வரை பணியாற்றியுள்ளார்கள்.  
ஆப்பிரிக்க கண்டத்தின் ஆரம்பகால வெள்ளையர் அல்லாத பெண் சட்டமன்ற உறுப்பினர்களில் சோபியாவும் ஒருவரே. மாபெல் டவ் டான்குவா (கோல்ட் கோஸ்ட், 1954), செனெடு கெப்ரு (எத்தியோப்பியா, 1957) மற்றும் எல்லா கோப்லோ குலாமா (சியரா லியோன், 1957) ஆகியோர் சோபியாவுடன் பட்டியலில் உள்ள வெள்ளையர் அல்லாத நாடாளுமன்ற சிறிய எண்ணிக்கையிலான முன்னோடிகளாவர்.  
1961 ம் ஆண்டில், ஆப்பிரிக்காவின் மிகவும் மரியாதைக்குரிய மற்றும் நேசத்துக்குரிய தலைவர்களில் ஒருவரான ஜூலியஸ் நைரேரே உட்பட, தான்சானியாவின் புதிய தேசத்தை வடிவமைக்க உதவிய முதல் தலைமுறை அரசியல்வாதிகள், தான்சானியாவின் ஆரம்ப ஆண்டுகளின் பெண்ணிய வாசிப்புகள் மற்றும் சோபியா முஸ்தபாவின் தனிப்பட்ட விவரங்களுடன் இணைந்த அசாதாரண சுயசரிதை நினைவுக்குறிப்புகள் ***தி டாங்கனியகா வே** என்ற பெயரில்* வெளியிடப்பட்டுள்ளது. இந்திய சுதந்திரத்தின் உணர்ச்சிக் கொந்தளிப்பு, ஆப்பிரிக்காவில் மாற்றப்பட்ட வளர்ப்பு மற்றும் ஒரு பாகிஸ்தானிய உறவினருடன் திணிக்கப்பட்ட திருமணத்தை அனுபவித்து உயிர் பிழைத்த நூரின் என்ற முஸ்லீம் பெண்ணின் கதையாகும்.
# Module:Check for deprecated parameters

-- This module may be used to compare the arguments passed to the parent
-- with a list of arguments, returning a specified result if an argument is
-- on the list
local p = {}  
local function trim(s)
return s:match('^%s*(.-)%s*$')
end  
local function isnotempty(s)
return s and trim(s) ~= ''
end  
function p.check
-- create the table of deprecated values and their matching new value
local args = .args
local dep_values = {}
for k, v in pairs(args) do
if k == 'ignoreblank' or k == 'preview' or k == 'deprecated' then else
dep_values[k] = v
end
end  
-- loop over the parent args and see if any are deprecated
local values = {}
local ignoreblank = isnotempty(.args['ignoreblank'])
local pargs = :getParent.args
for k, v in pairs(pargs) do
if ignoreblank then
if dep_values[k] and v~='' then
table.insert(values, k)
end
else
if dep_values[k] then
table.insert(values, k)
end
end
end  
-- add results to the output tables
local res = {}
if #values > 0 then
local preview = .args['preview'] or
'Page using '..:getParent:getTitle..' with deprecated parameter _VALUE_'
if isnotempty(preview) then
preview = require('Module:If preview')._warning({
preview
})
end
-- Kind of dangerous to trust that this is never nil, but I guess it's
-- preferable to display that the use of the module is broken rather than
-- have some sort of tracking category for pages which have an unknown
-- parent tracking template.
local category = .args['category']
for k, v in pairs(values) do
local c = category:gsub('_VALUE_', v)
table.insert(res, c)
if v == '' then
-- Fix odd bug for | = which gets stripped to the empty string
-- and breaks category links
v = ' '
end
local p = preview:gsub(
'_VALUE_',
'"'..v..'". Replace with "'..dep_values[v]..'".'
table.insert(res, p )
end
end  
return table.concat(res)
end  
return p
# Module:If preview/configuration

---
We perform the actual check for whether this is a preview here since
preprocessing is relatively expensive.  
local = mw.getCurrentFrame  
local function is_preview
local revision_id = :preprocess('')
-- is usually the empty string when previewed.
-- I don't know why we're checking for nil but hey, maybe someday things
-- would have broken
return revision_id == nil or revision_id == ''
end  
local function templatestyles
return :extensionTag{
name = 'templatestyles', args = { src = 'Module:If preview/styles.css' }
}
end  
return {
preview = is_preview,
templatestyles = templatestyles,
warning_infrastructure = '%s<div><strong>Preview warning:</strong> %s</div>',
missing_warning = 'The template has no warning text. Please add a warning.'
}
# Module:If preview/styles.css

/* */
.preview-warning {
font-style: italic;
/* @noflip */
padding-: 1.6em;
margin-bottom: 0.5em;
color: red;
}  
/* The templatestyles element inserts a link element before hatnotes.
- TODO: Remove link if/when WMF resolves T200206 */
.preview-warning + link + .preview-warning {
margin-top: -0.5em;
}
# ரேஷ்மி ராவ்

**ரேஷ்மி ஆர். ராவ்**, அல்லது **ஆர் ஜே ரேபிட் ரேஷ்மி** என்றும் அழைக்கப்படும் இவர் பெங்களூரைச் சேர்ந்த ஒரு இந்திய வானொலி பிரபலமும், பாடகியும், கன்னட நடிகையுமாவார். இவர் வானொலி அலைவரிசைகளிலும், தொலைக்காட்சி நிகழ்ச்சிகளிலும் தொகுப்பாளராகப் பணியாற்றியுள்ளார். இவர் யதார்த்த தொலைக்காட்சி நிகழ்ச்சியான *நடன நட்சத்திரம்* என்பதில் போட்டியாளராக பங்கேற்றார். ஆனால் வெற்றிபெறவில்லை. *டீல் ராஜா* என்ற கன்னட படத்துக்காக ஒரு பாடலையும் பாடியுள்ளார். மேலும் மற்றுமொரு யதார்த்த பொழுதுபோக்கு நிகழ்ச்சியான பிக் பாஸ் கன்னடத்தில் (சீசன் 6) கலந்துகொண்டுள்ளார்.  
தற்போது ரேஷ்மி, 92.7 பிக் எப் எம்மில் தொகுப்பாளராக பணியாற்றிவருகிறார். மேலும் தனியாக யூடியூப் காணொளிகளையும் பதிவேற்றி வருகிறார்.
# ரேஷ்மி ராவ்

## விருதுகள்

- IRF- இந்திய வானொலி மன்றத்தின் சிறந்த நிகழ்ச்சியான "ரெட்ரோ சவாரி" 2017க்கான வெள்ளி வென்றுள்ளார்/
- IRF- இந்திய வானொலி மன்றத்தின் சிறந்த நிகழ்ச்சியான "ரெட்ரோ சவாரி" 2016க்கான வெள்ளி வென்றுள்ளார்.
- ஆர்யபட்டா விருது - 2016 ஆம் ஆண்டின் வானொலி தொகுப்பாளர்.
- ஊடக விருதுகள் - 2016 ஆம் ஆண்டின் சிறந்த வானொலி தொகுப்பாளர்.
# சாரா மேரி டெய்லர்

**சாரா மேரி டெய்லர்** (ஆகஸ்ட் 12, 1916 - 2000) மிசிசிப்பியைச் சேர்ந்த ஒரு ஆப்பிரிக்க அமெரிக்க கம்பளித் தயாரிப்பாளர் ஆவார். அவருடைய பணி 1970களில் கவனத்தை ஈர்த்தது.
# சாரா மேரி டெய்லர்

## வாழ்க்கை

கம்சாரா மேரி டெய்லர் ஆகஸ்ட் 12, 1916 அன்று மிசிசிப்பியின் ஆண்டிங் நகரில் பிறந்தார். அவர் இளமையாக இருந்தபோது அவரது தாயார் பேர்லி போஸியிடம் கம்பளி நெய்தலைக் கற்றுக்கொண்டார். அவர் மிசிசிப்பி ஆற்றங்கரையில் உள்ள தோட்டங்களில் வசித்து வந்தார். மேலும் அவர் வீட்டுப் பணிப்பெண்ணாகவும், சமையல்காரராகவும், வயல்வெளியில் உதவியாளராகவும் பணியாற்றினார். அவரது வாழ்க்கையின் பிற்பகுதியில், டெய்லர் உடல்நலக்குறைவு காரணமாக ஓய்வு பெற வேண்டிய கட்டாயம் ஏற்பட்டது. பின்னர் அவர் கம்பளி தயாரிப்பு மூலம் வருமானம் ஈட்டினார். ஆடைகளைப் பயன்படுத்தி ஒட்டுக் கம்பளிகளை உருவாக்கினார். 1970 களில் மிசிசிப்பி பல்கலைக்கழக பேராசிரியர்களின் கல்வி ஆர்வத்திற்கு பெகோலியா வார்னரின் கம்பளிகள் பேசுபொருளாக இருந்ததைக் கண்ட பிறகு டெய்லர் தனது கம்பளித் தயாரிப்பில் அதிக ஆர்வத்தைப் பெற்றார்.  
டெய்லர் மற்றும் அவரது தாயார் இருவரும் கம்பளி மற்றும் தலையணை வடிவமைப்புகளை உருவாக்கினர். அதில் சிவப்பு *வோடுன்* பொம்மை போன்ற உருவங்கள் பயன்படுத்தப்பட்டன. அவரது கடல்கன்னி கம்பளி (முன்னர் *முயல்* என்று அழைக்கப்பட்டது) மோஜோ கையை தூண்டுகிறது. சிவப்புச் சதுரங்கள் மற்றும் வோடோ உருவங்களை ஒட்டிய நீல நிற கைகளைக் கொண்டுள்ளது. கலை வரலாற்றாசிரியர் மவுட் சவுத்வெல் வால்மனின் கூற்றுப்படி, டெய்லர் "கை உருவத்தின் குறியீட்டு அர்த்தங்கள் மற்றும் அழகியல் குணங்களில் விளையாடும் ஏராளமான கம்பளிகளை உருவாக்கியுள்ளார்." டெய்லரின் குறுக்குக் கம்பளி, கொங்கோ மத அடையாளமான காங்கோ காஸ்மோகிராமின் தொடர்ச்சியைக் குறிக்கலாம் என்று வால்மேன் எழுதுகிறார். டெய்லரின் கம்பளிகள் பொருத்தமற்ற மற்றும் எதிர்மோதும் வண்ண கலவைகளையும் பயன்படுத்துகின்றன. *தி கலர் பர்ப்பிள்* படத்திற்காக ஒரு கைக்கம்பளி தயாரிக்க டெய்லர் நியமிக்கப்பட்டார். இந்த கம்பளி மற்றும் வார்த்தைகளை உள்ளடக்கிய கம்பளிகள் ஆகிய இரண்டும் ஆப்பிரிக்க அமெரிக்க கம்பளியின் எல்லா கிங் டோரே சேகரிப்பின் ஒரு பகுதியாகும்.  
டெய்லர் ஐந்து முறை திருமணம் செய்து கொண்டார், அவருக்கு வில்லி என்ற ஒரு குழந்தை பிறந்து ஜூலை 10, 2000 இல் இறந்தார்.  
டெய்லரின் கம்பளிகள் நேபர்வில், இல்லினாய்ஸ், சாண்டா ஃபே, நியூ மெக்ஸிகோ, பிலடெல்பியா, பென்சில்வேனியா, மற்றம் மற்ற அமெரிக்க நகரங்களிலும் காட்சிப்படுத்தப்பட்டுள்ளன. மர்லின் நெல்சன் அவருக்காக "தி செஞ்சுரி க்வில்ட்" என்ற கவிதையை எழுதினார்.